ΠΕΡΙ ΙΣΤΟΛΟΓΙΩΝ

Η σύγχρονη μέθοδος μαζικής επικοινωνίας

του

Όουεν Τζόουνς

Μετάφραση:

Στέφανος Καράμπαλης

Δημοσιευμένο από

Megan Publishing Services

http://meganthemisconception.com

©2022 Όουεν Τζόουνς

Γεια σου. Σε ευχαριστώ που αγόρασες το ηλεκτρονικό βιβλίο Περί ιστολογίων (Τίτλος πρωτοτύπου: Blogging).

Το μπλόγκινγκ [blogging, διαχείριση ιστολογίου] είναι η φθηνότερη σύγχρονη μέθοδος μαζικής επικοινωνίας που είναι διαθέσιμη σε όλους, παντού στον κόσμο… ανεξάρτητα από τη γλώσσα που μιλά κανείς. Υπάρχουν πολλές πλατφόρμες που επιτρέπουν στον κόσμο να δημιουργήσει ένα μπλογκ [blog, ιστολόγιο] σε πολύ χαμηλή τιμή, ή ακόμα και δωρεάν· μπορείς ακόμα και να δημιουργήσεις τη δική σου πλατφόρμα με τη μορφή ενός ιστότοπου, και μόλις τη δημιουργήσεις, μπορείς να γράψεις σχεδόν για ό,τι θέλεις. Στόχος αυτού του εγχειριδίου είναι να σου δείξει πώς να ξεκινήσεις για να γίνεις μπλόγκερ [blogger, άτομο που γράφει άρθρα στο δικό του –ή μη– ιστολόγιο].

Ελπίζω να βρεις τις πληροφορίες στο παρόν εγχειρίδιο βοηθητικές, χρήσιμες και επωφελείς. Αφορά διάφορες πτυχές του μπλόγκινγκ και συναφή θέματα και έχει οργανωθεί σε 17 κεφάλαια των 500-600 λέξεων περίπου το καθένα.

Ευελπιστώ ότι θα ενδιαφέρει εκείνους που τους αρέσει να γράφουν σε ημερολόγια και σε ιστολόγια ή θα ήθελαν να το κάνουν, καθώς και τους διαχειριστές ιστοσελίδων που χρειάζονται περιεχόμενο για τις διαδικτυακές τους εκδόσεις.

Έτσι, ως μπόνους, σου δίνω την άδεια να χρησιμοποιήσεις το περιεχόμενο στον δικό σου ιστότοπο ή στα δικά σου ιστολόγια και ενημερωτικά δελτία, αν και είναι καλύτερα να το ξαναγράψεις με δικά σου λόγια.

Μπορείς επίσης να χωρίσεις το βιβλίο και να μεταπωλήσεις τα κεφάλαια. Το μόνο δικαίωμα που δεν έχεις είναι να μεταπωλήσεις ή να χαρίσεις το βιβλίο όπως το έλαβες.

Εάν έχεις σχόλια, άφησέ τα στην εταιρεία από την οποία αγόρασες αυτό το βιβλίο.

Σε ευχαριστώ και πάλι για την αγορά αυτού του ηλεκτρονικού βιβλίου.

Με εκτίμηση,

Όουεν Τζόουνς

Πίνακας Περιεχομένων

Συμβουλές SEO για ιστολόγια

Αποτελεσματικοί τρόποι για να ξεκινήσεις το μπλόγκινγκ

Το μπλόγκινγκ ως μορφή τέχνης

Αύξησε τις πωλήσεις με το μπλόγκινγκ

Ένα χόμπι που προσφέρει εισόδημα

Διαδικτυακή φιλοξενία ιστοσελίδων: Η υποτιμημένη ποιότητα

Φιλοξενία ιστοσελίδων έναντι των υπολοίπων

Συμβουλές για επιτυχία στο Διαδίκτυο

Επιχειρηματικές ευκαιρίες στο Διαδίκτυο

Αποκλειστικοί διακομιστές

Τι είναι το αρθρογραφικό μάρκετινγκ;

Τι είναι το ιογενές μάρκετινγκ;

Πώς να χρησιμοποιήσεις το Blogger

Χοάνες και ταξινομητές κερμάτων

Μπλόγκινγκ για ευχαρίστηση και διασκέδαση

Χρήση PLR για έναρξη του ιστολογίου σου

Βιντεομπλόγκινγκ: Εισαγωγή

Σύνδεσμοι

Συμβουλές SEO για ιστολόγια

Τα ιστολόγια, τα οποία αρχικά ονομάστηκαν αρχεία καταγραφής ιστού, αναπτύχθηκαν για τους διαχειριστές ιστοσελίδων, για να τεκμηριώνουν τις αλλαγές που έκαναν σε ιστότοπους. Ωστόσο, τα ιστολόγια έχουν εξελιχθεί σε οντότητες, εξειδικευμένους ιστότοπους, μόνα τους. Τα ιστολόγια μπορούν να χρησιμοποιηθούν ως διαδικτυακό ημερολόγιο ή ακόμη και να χρησιμοποιηθούν για λόγους SEO (βελτιστοποίησης για τις μηχανές αναζήτησης) για να ενισχύσουν τη δημοτικότητα ενός ιστότοπου.

Στα ιστολόγια μπορούν είτε να γράφουν μόνο οι ιδιοκτήτες τους, είτε να επιτρέπεται και στα μέλη τους να αναρτούν καταχωρίσεις σε αυτά. Αυτές οι εξωτερικές αναρτήσεις στο ιστολόγιο μπορούν να αναρτώνται αυτόματα καθώς γράφονται στο ιστολόγιο ή μπορούν να ελέγχονται πρώτα από έναν διαχειριστή πριν αναρτηθούν. Τα ιστολόγια είναι δημοφιλή στις μηχανές αναζήτησης επειδή τείνουν να είναι τρέχοντα ή δυναμικά, δηλαδή ενημερώνονται συχνά, ενώ οι ιστότοποι συχνά παραμένουν αμετάβλητοι για μήνες. Με άλλα λόγια, είναι «στατικοί».

Ωστόσο, υπάρχουν μερικές μέθοδοι που μπορείς να χρησιμοποιήσεις για να βοηθήσεις τον ιστότοπό σου να ανέβει στην κατάταξη των μηχανών αναζήτησης, δηλαδή να τον βελτιστοποιήσεις για τις μηχανές αναζήτησης. Ας ρίξουμε μια ματιά σε μερικές από αυτές τις συμβουλές SEO (βελτιστοποίησης για τις μηχανές αναζήτησης) παρακάτω:

Ένα ιστολόγιο πρέπει να έχει θεματολογία. Δηλαδή, θα πρέπει να επικεντρώνεται σε ένα κοινό-στόχο, να απευθύνεται σε μία αγορά και να μην απομακρύνεται από αυτήν τη θεματολογία. Αν θέλεις να δημιουργήσεις ένα αναγνωστικό κοινό από άτομα που ενδιαφέρονται για μια θεματολογία, όπως το πέταγμα βενζινοκίνητων μοντέλων αεροσκαφών, πρέπει να βελτιστοποιήσεις το ιστολόγιό σου προς αυτήν την κατεύθυνση.

Ένα θεματικό ιστολόγιο θα έχει υψηλή συγκέντρωση λέξεων-κλειδιών που οι μηχανές αναζήτησης θεωρούν ότι σχετίζονται με τη θεματολογία σου ή, αλλιώς, ότι είναι «εντός θέματος». Αυτό θα βοηθήσει τον ιστότοπό σου να ανέβει στην κατάταξη – πρόκειται για μια οργανική –δηλαδή όχι εξαναγκαστική– μορφή SEO.

Όπως συμβαίνει και με το SEO ιστότοπων, ο ιστότοπος θα πρέπει να έχει ένα όνομα που να αντικατοπτρίζει το αντικείμενό του. Αντιστάσου στον πειρασμό να ονομάσεις ένα ιστολόγιο για συνταγές για κέικ με το δικό σου όνομα ή «λιπαρό και φρουτένιο» ή κάτι τέτοιο ανόητο. Ένα ιστολόγιο για συνταγές για κέικ θα πρέπει να έχει τις λέξεις «συνταγές για κέικ» στον τίτλο και στη διεύθυνση URL.

Για να το κάνεις αυτό σωστά, θα πρέπει να αγοράσεις το όνομα τομέα του ιστολογίου και να το φιλοξενείς εσύ. Εάν επιλέξεις τη φτηνή λύση και χρησιμοποιήσεις έναν δωρεάν ιστότοπο δημιουργίας ιστολογίων, όπως το Blogger της Google, αποφάσισε με σύνεση το όνομα του ιστολογίου σου και προσπάθησε να το κατηγοριοποιήσεις με ακρίβεια.

Οι τίτλοι των αναρτήσεων στο ιστολόγιό σου θα πρέπει επίσης να επιλέγονται με σύνεση ώστε να αντικατοπτρίζουν το περιεχόμενο του άρθρου, επειδή κάθε άρθρο θα γίνει σχεδόν σίγουρα μια σελίδα στο ιστολόγιο, οπότε ο τίτλος του γίνεται μέρος της διεύθυνσης URL του.

Βεβαιώσου ότι το ιστολόγιό σου κάνει ping (δηλαδή «ενημερώνει») τους καταχωριστές του ιστολογίου μετά από κάθε ανάρτηση. Αυτό δημιουργεί συνδέσμους προς το ιστολόγιό σου και οι μηχανές αναζήτησης κατατάσσουν τα ιστολόγια και τους ιστότοπους με βάση τον αριθμό των συνδέσμων που κατευθύνουν σε αυτό.

Η απόκτηση αυτών των συνδέσμων ή των backlink [συνδέσμων από εξωτερικούς ιστότοπους που οδηγούν στον ιστότοπό σου] θα πρέπει να γίνει η κύρια προτεραιότητά σου, μετά τη ανάρτηση ενός άρθρου την εβδομάδα (ή και συχνότερα). Η απόκτηση backlink είναι ένα τεράστιο θέμα από μόνο του, αλλά ένας απλός τρόπος είναι να φτιάξεις ένα αρχείο υπογραφής (αρχείο .sig) με έναν σύνδεσμο προς το ιστολόγιό σου.

Πρόσθεσε αυτό το αρχείο υπογραφής στο τέλος κάθε email που στέλνεις. Είναι καλή πρακτική να συμμετέχεις σε φόρουμ και ιστολόγια που έχουν την ίδια θεματολογία με το ιστολόγιό σου. Έπειτα, κάνε αναρτήσεις σε αυτά και βεβαιώσου ότι το αρχείο υπογραφής σου υπάρχει σε κάθε ανάρτησή σου.

Θα πρέπει επίσης να προσθέσεις ένα τέτοιο αρχείο υπογραφής στις αναρτήσεις σου στα μέσα κοινωνικής δικτύωσης και στα άρθρα που αναρτάς σε άλλα ιστολόγια. Δεν υπάρχουν καλύτερες συμβουλές για το μπλόγκινγκ από αυτές.

Ειλικρινά :-)

Αποτελεσματικοί τρόποι για να ξεκινήσεις το μπλόγκινγκ

Όλοι έχουν κάτι να πουν και οι περισσότεροι είναι παθιασμένοι με κάτι για το οποίο θέλουν να μιλήσουν. Κάποιοι θέλουν να πάνε αυτήν την επιθυμία τους να μιλήσουν μερικά στάδια παραπέρα: θέλουν να το πουν στον κόσμο. Αυτό ήταν αδύνατο πριν από τριάντα χρόνια, εκτός αν κατάφερνες να βγεις στην τηλεόραση ή να δημοσιεύσεις στον παγκόσμιο Τύπο. Τώρα, σχεδόν ο καθένας μπορεί να το κάνει δημιουργώντας ένα ιστολόγιο.

Το Ίντερνετ, ή Διαδίκτυο, δίνει τη δυνατότητα σε όλους να έχουν τη γνώμη τους. Οι νέοι και οι ηλικιωμένοι, οι πλούσιοι και οι φτωχοί μπορούν να γράφουν για ό,τι θέλουν στο Διαδίκτυο. Μπορείς να χρησιμοποιήσεις έναν ιστότοπο για να εκφράσεις τις απόψεις σου ή να χρησιμοποιήσεις έναν εξειδικευμένο ιστότοπο που ονομάζεται ιστολόγιο. Αν για οποιονδήποτε λόγο δεν μπορείς να φιλοξενήσεις το ιστολόγιο μόνος σου, θα μπορούσες να δημιουργήσεις ένα ιστολόγιο σε έναν από τους πολλούς ιστότοπους που προσφέρουν δωρεάν ιστολόγια.

Η λέξη blog είναι η συντομογραφία της λέξης web log και η προσθήκη περιεχομένου στο ιστολόγιό σου είναι γνωστή ως μπλόγκινγκ. Τα ιστολόγια έχουν γίνει ένας πολύ αποτελεσματικός τρόπος διάδοσης της άποψης κάποιου. Το πιο πρόσφατο είδος του μπλόγκινγκ είναι το μικρομπλόγκινγκ, το οποίο είναι η γενική περιγραφή για το Twitter και άλλα μέσα κοινωνικής δικτύωσης.

Το μπλόγκινγκ έχει χρησιμοποιηθεί με επιτυχία από λαούς χωρών όπου η παροχή ανθρωπίνων δικαιωμάτων δεν αποτελεί κυβερνητική προτεραιότητα. Πρόσφατα, αντιφρονούντες στο Ιράν, το Ιράκ και τη Βιρμανία ενημέρωσαν τον κόσμο για την καταστολή στις χώρες τους μέσω της συγγραφής αναρτήσεων σε ιστολόγια. Τα ιστολόγια συχνά αναδημοσιεύονταν στον παγκόσμιο Τύπο και αναφέρονταν στις διεθνείς ειδήσεις.

Αν θέλεις να γράψεις σε ένα δωρεάν ιστολόγιο, αναζήτησε στο Διαδίκτυο «δωρεάν ιστολόγια» ή «free blogs» και ρίξε μια ματιά. Υπάρχουν δεκάδες ιστότοποι δωρεάν ιστολογίων εκεί έξω και όλοι προσφέρουν διαφορετικές λειτουργίες. Το Blogger της Google είναι ένα από τα καλύτερα, αλλά υπάρχουν πραγματικά πολλοί διαφορετικοί τύποι δωρεάν ιστολογίων.

Σκέψου αν θα ήθελες ο τομέας του ιστολογίου σου να είναι ανοιχτός ή κλειστός. Δηλαδή, θα ήθελες να μπορεί να το διαβάζει οποιοσδήποτε ή μόνο μια κλειστή ομάδα χρηστών (CUG), που μπορεί να είναι οι φίλοι σου, η οικογένειά σου ή οι συνάδελφοί σου;

Η δημιουργία του ιστολογίου σου δεν πρέπει να διαρκεί περισσότερο από τριάντα λεπτά. Ορισμένοι πάροχοι επιθυμούν να εγκρίνουν νέα ιστολόγια, αλλά άλλοι όχι. Θα μπορούσες να δημιουργήσεις το ιστολόγιο μέσα σε μια ώρα, οπότε γράψε ένα άρθρο που καλωσορίζει τους επισκέπτες στο ιστολόγιό σου και δημοσίευσέ το στον ιστότοπο. Καρφίτσωσέ το αν μπορείς, ώστε να είναι πάντα η πρώτη ανάρτηση που διαβάζουν όσοι επισκέπτονται τον ιστότοπό σου.

Κάνε τις αναρτήσεις σου ενημερωτικές και προσπάθησε να τις κρατάς επίκαιρες. Το περιεχόμενο δεν πρέπει να είναι τόσο σύντομο που να μην αξίζει να έρθει κάποιος να το διαβάσεις, αλλά ούτε τόσο εκτενές που να είναι βαρετό. Είναι ενδιαφέρον ότι ακόμη και το 2010, η γενικά αποδεκτή άποψη σχετικά με αυτό ήταν ότι ένα άρθρο πρέπει να έχει μήκος 1.000-1.200 λέξεις. Μέχρι το 2015, αυτό είχε πέσει στις 400-500 λέξεις και τώρα λέγεται ότι οι 300 λέξεις περίπου είναι εντάξει για τον μέσο αναγνώστη. Αυτό είναι κάτι περισσότερο από ένα Tweet! Έχει μειωθεί τόσο γρήγορα και τόσο πολύ η μέση διάρκεια της προσοχής; Θα πρέπει να τσεκάρεις και να αξιολογήσεις μόνος σου την κατάσταση, αλλά προσωπικά εξακολουθώ να επιλέγω τις 500 λέξεις, ενώ είμαι ευχαριστημένος με τις 450.

Θα πρέπει να προωθήσεις το όνομα τομέα του ιστολογίου σου, αλλιώς κανείς δεν θα γνωρίζει ότι υπάρχει. Κάν’ το αυτό δημοσιεύοντας τα άρθρα σου (με συνημμένη τη διεύθυνση του ιστολογίου σου) σε μερικούς καταλόγους άρθρων. Είναι δωρεάν και θα αυξήσει την επισκεψιμότητα στο ιστολόγιό σου. Μπορείς να σταματήσεις να το κάνεις αυτό όταν το ιστολόγιό σου θα αυτοσυντηρείται.

Επίτρεψε σε όλους τους επισκέπτες να κάνουν σχόλια στο ιστολόγιο μέσω email, επειδή αυτό θα τους ενθαρρύνει να το επισκεφτούν ξανά, αλλά να ελέγχεις συχνά για ανεπιθύμητα σχόλια (spam) και να τα διαγράφεις, επειδή ένα ιστολόγιο γεμάτο τέτοια σχόλια μοιάζει παραμελημένο.

Το μπλόγκινγκ ως μορφή τέχνης

Αν η συγγραφή είναι μια μορφή τέχνης, τότε και το μπλόγκινγκ μπορεί να θεωρηθεί μια μορφή τέχνης. Η συγγραφή αναρτήσεων στο ιστολόγιο δεν καθίσταται λιγότερο μορφή τέχνης από τη συνηθισμένη συγγραφή μόνο και μόνο επειδή είναι πιο εκλαϊκευτική και δεν απαιτεί χαρτί. Οι μπλόγκερ γράφουν για τα πάντα· βασικά, γράφουν για οποιοδήποτε θέμα μπορείς να σκεφτείς. Οι άνθρωποι γράφουν αναρτήσεις στο ιστολόγιο για την καθημερινή τους ζωή, τη δουλειά τους, τα χόμπι τους και τις ανησυχίες τους.

Το μπλόγκινγκ ξεκίνησε την πορεία του στα μέσα της δεκαετίας του ‘90 για να κρατούν οι διαχειριστές ιστοσελίδων ένα αρχείο της ενασχόλησής τους με τους υπολογιστές τους· εξ ου και ο όρος «web log». Το web log έγινε weblog και στη συνέχεια μετατράπηκε σε blog. Τα web log έγιναν σύντομα ένας δημοφιλής τρόπος καταγραφής και δημοσίευσης άλλων καθημερινών γεγονότων στο Διαδίκτυο, όπως ένα ημερολόγιο.

Τα ιστολόγια μπορούν να αναρτηθούν σε μια διεύθυνση URL, όπως είναι ένας ιστότοπος, ή μπορούν να αναρτηθούν σε έναν δωρεάν ιστότοπο των μπλόγκερ. Υπάρχουν πολλά από αυτά τα δωρεάν ιστολόγια, αλλά ένα από τα πιο γνωστά είναι το Blogger της Google. Υπάρχουν ορισμένοι πάροχοι ιστολογίων που ειδικεύονται σε ιστολόγια με εικόνες ή βίντεο και όχι στα γενικότερα ιστολόγια που βασίζονται σε κείμενο και επιτρέπουν επίσης εικόνες.

Παρά το γεγονός ότι είναι δωρεάν, το Blogger προσφέρει ένα πλήρως προσαρμόσιμο ιστολόγιο το οποίο μπορεί να περιέχει διαφημίσεις όπως οι διαφημίσεις της Google και της Amazon, έτσι ώστε ο μπλόγκερ να μπορεί να προσφέρει σχετικά αντικείμενα προς πώληση και να κερδίζει ταυτόχρονα μια μικρή προμήθεια.

Αν τα προσωπικά ιστολόγια χρησιμοποιούνται για να μιλάς για την καθημερινή ζωή, είτε μόνο στους φίλους σου είτε και σε άλλους ανθρώπους, τα επαγγελματικά ιστολόγια μπορούν να χρησιμοποιηθούν ως κυλιόμενες διαφημίσεις για τα προϊόντα μιας επιχείρησης. Ο διαχειριστής του ιστολογίου της εταιρείας μπορεί να συντάσσει περιεχόμενο σχετικά με καινοτομίες, νέα προϊόντα, διαθέσιμες θέσεις εργασίας και ειδικές προσφορές. Το ιστολόγιο της εταιρείας μπορεί να χρησιμοποιηθεί ως ένα μηχάνημα έκδοσης ιδιωτικών δελτίων τύπου που μπορεί να φτάσει σε ένα παγκόσμιο κοινό.

Αν θέλεις να δημιουργήσεις έναν ιστότοπο για προσωπική ή επαγγελματική χρήση, θα πρέπει να γνωρίζεις για το μπλόγκινγκ, γι’ αυτό σου παραθέτω μερικές συμβουλές:

Απλώς άρχισε να γράφεις, όπως θα έγραφες σε ένα ημερολόγιο ή περιοδικό. Να είσαι δημιουργικός· ωστόσο, το πρώτο πράγμα που πρέπει να κάνεις είναι να οριοθετήσεις τη θεματολογία του ιστολογίου σου. Αν πρόκειται για ένα επιχειρηματικό ιστολόγιο, τότε αυτό είναι εύκολο, αλλά ένα προσωπικό ιστολόγιο θα πρέπει να έχει ένα κοινό-στόχο – οφείλει να απευθύνεται σε μια εξειδικευμένη ομάδα. Προσπάθησε να κρατήσεις την εξειδικευμένη ομάδα αρκετά περιορισμένη· τα ιστολόγια που περιέχουν αερολογίες σε πολύ εκτεταμένα θέματα δεν είναι τόσο δημοφιλή.

Για παράδειγμα, η συλλογή γραμματοσήμων είναι πολύ ευρύ θέμα. Η συλλογή βρετανικών γραμματοσήμων είναι καλύτερο θέμα, αλλά η συλλογή βρετανικών αναμνηστικών γραμματοσήμων του 20ού αιώνα είναι ακόμη καλύτερο θέμα. Συμπερίλαβε μερικές εικόνες για να διατηρήσεις το ιστολόγιο φωτεινό και πολύχρωμο. Αυτό επιτυγχάνεται εύκολα, δεδομένου ότι οι περισσότεροι σύγχρονοι εκτυπωτές διαθέτουν διάταξη για τη σάρωση εικόνων και την αποστολή τους στον υπολογιστή σου. Μπορείς επίσης να χρησιμοποιήσεις το κινητό σου τηλέφωνο για να τραβήξεις φωτογραφίες και να τις μεταφορτώσεις απευθείας στο ιστολόγιό σου, όπου μπορείς να τις επεξεργαστείς και να τις τοποθετήσεις στο ιστολόγιο ακριβώς εκεί που θέλεις. Αυτό συνήθως γίνεται χρησιμοποιώντας μια «μυστική» διεύθυνση email, την οποία μπορείς φυσικά να μοιραστείς με τους συνεργάτες σου.

Στην μπλογκόσφαιρα, ο σκοπός είναι η πληροφόρηση. Οι περισσότεροι άνθρωποι σερφάρουν για να αποκτήσουν πληροφορίες· σερφάρουν για να πάρουν λύσεις σε προβληματισμούς που αντιμετωπίζουν, είτε για να βοηθηθούν με τα χόμπι τους είτε έτσι, ως απόκτηση γενικών πληροφοριών. Ως εκ τούτου, θα πρέπει να κάνεις το ιστολόγιό σου φορέα λειτουργικών πληροφοριών.

Μπορείς να κάνεις το ιστολόγιό σου διαδραστικό, επιτρέποντας στους αναγνώστες σου να αφήνουν παρατηρήσεις που ονομάζονται σχόλια. Ορισμένα λογισμικά επιτρέπουν αρκετά μακροσκελή σχόλια, ώστε τα άτομα να μπορούν να αφήσουν τις απόψεις τους στο σύνολό τους. Αυτή η διαδραστικότητα θα ενθαρρύνει τους αναγνώστες να επιστρέψουν για να παρακολουθήσουν τη συζήτηση.

Στην πραγματικότητα, τα περισσότερα λογισμικά ενημερώνουν τον παραλήπτη ενός σχολίου ότι υπήρξε απάντηση και συλλέγουν επίσης τη διεύθυνση email του σχολιαστή, ώστε να μπορείς να τον προσθέσεις σε μια λίστα αλληλογραφίας, εφόσον του παρέχεις τη δυνατότητα να αποχωρήσει από τη λίστα, αν το επιθυμεί. Αν συνδέσεις το ιστολόγιό σου με λογαριασμούς στο Twitter και στο Facebook, θα προσεγγίσεις ακόμη μεγαλύτερο αναγνωστικό κοινό.

Αύξησε τις πωλήσεις με το μπλόγκινγκ

Ένα επιχειρηματικό ιστολόγιο, στα σωστά χέρια, είναι ένα πολύ ισχυρό εργαλείο διαφήμισης στο Διαδίκτυο. Είναι ευέλικτο· μπορείς να το χρησιμοποιήσεις για να μεταφέρεις όποιες απόψεις θέλεις και να προσεγγίσεις ένα παγκόσμιο κοινό· μπορεί να σε βοηθήσει να δημιουργήσεις μια λίστα αλληλογραφίας με σέρφερ που ενδιαφέρονται για την επιχείρησή σου και τα προϊόντα της – και όλα αυτά με το «κόστος» της συγγραφής μερικών άρθρων την εβδομάδα ή τον μήνα.

Το πρόβλημα με κάθε ιστότοπο –και ένα ιστολόγιο είναι απλώς ένα εξειδικευμένο είδος ιστότοπου– είναι η προώθησή του. Η εύρεση άρθρων και πληροφοριών σχετικά με την επιχείρηση και τα προϊόντα δεν θα έπρεπε να αποτελεί δυσκολία για οποιαδήποτε επιχείρηση. Θα επανέλθουμε στο μάρκετινγκ του επιχειρηματικού σου ιστολογίου για τη βελτίωση των πωλήσεών σου αργότερα σε αυτό το βιβλίο.

Καθώς αυξάνεται ο αριθμός των επισκεπτών που διαβάζουν το ιστολόγιό σου, θα πρέπει να γνωρίζεις ποια μορφή πληροφοριών τούς δίνεις. Είναι προτιμότερο να είσαι περισσότερο παρά λιγότερο ανοιχτός. Θα πρέπει να χρησιμοποιήσεις το ιστολόγιό σου για να δημιουργήσεις πελατειακή πίστη, και αυτό επιτυγχάνεται ευκολότερα αν οι επισκέπτες πιστεύουν ότι μπορούν να σε εμπιστευτούν. Θα πρέπει να είσαι ειλικρινής για να κερδίσεις την εμπιστοσύνη των ανθρώπων.

Ζήτα ανατροφοδότηση για τα προϊόντα και τις υπηρεσίες σου. Αυτός